Lav et referat af nedenstående tekst:

Tekst:
For en helt almindelig gennemsnitlig voksen dansker, ligger vedkomnes formue på 2,1 millioner kroner. Men sådan er det ikke i Nordjylland. Når man måler på gennemsnitsformuen per kommune, er den nordjyske kommune med det højeste gennemsnit Aalborg. Her har en gennemsnits voksen en formue på 1,99 millioner kroner. Faktisk når ingen af de nordjyske kommuner op på landsgennemsnittet. Det viser tal fra Arbejderbevægelsens Erhvervsråd. Men det er måske ikke så underligt, at ingen af de nordjyske kommuner har borgere med store formuer. Faktisk er gennemsnitsformuen under landsgennemsnittet i tre ud af fire kommuner. Pensionen betyder en hel del De største formuer findes i en række kommuner nord for København, hvor den gennemsnitlige formue er på op mod 7,4 millioner kroner per voksen. Det står i skærende kontrast til blandt andet Læsø, hvor den gennemsnitlige voksne har 1,3 millioner kroner. I mange af de kommuner, hvor gennemsnitsformuen er lav, har pensionformuen temmelig stor betydning. Det gælder blandt andet i Brønderslev og Frederikshavn, hvor pensionsformuen efter skat i gennemsnit ligger på 708.900 kroner og 714.500 kroner. Formuerne i undersøgelsen fra Arbejdernes Erhvervsråd er opgjort efter, hvad en person vil have af penge, hvis både hus, bil, aktier og opsparing blev indfriet og hævet. Desuden er al registreret gæld fratrukket. Den typiske formue Hvis man i stedet for gennemsnitsformuen i en given kommune ser på medianen, altså de tal, der ligger midt i alle de indsamlede formuer (den typiske formue), er indbyggerne i Rebild Kommune faktiske de rigeste i Nordjylland. Medianformuen er 935.900 kroner i hele landet. Men den overstiger de i Rebild Kommune. De har nemlig en medianformue på 1.037.100 kroner. Og næst efter kommer Aalborg med en medianformue på 862.300 kroner. Medianformuen i de tre rigeste kommuner er er over to millioner kroner, mens den i bunden er godt en halv million kroner.

Referat:
For os nordjyder er en stor del af vores samlede formue vores pensionsopsparing.